   
Одељење за урбанизам Градске управе града Зрењанина, сходно члану 63. став 2 Закона о планирању и изградњи  ("Сл. гласник РС", бр. 72/2009, 81/2009 - испр., 64/2010 - одлука УС, 24/2011, 121/2012, 42/2013 - одлука УС, 50/2013 - одлука УС, 98/2013 - одлука УС, 132/2014, 145/2014, 83/2018, 31/2019, 37/2019 - др. закон, 9/2020, 52/2021, 62/2023 и 91/2025) и члану 88. став 2. Правилника о садржини, начину и поступку израде докумената просторног и урбанистичког планирања (''Службени гласник РС'', бр. 32/19, 47/25 и 40/26), пре потврђивања Урбанистичког пројекта, дана 14.08.2026. године објављује 
 Ј А В  Н И  П О З И В 
ЗА  П Р Е З Е Н Т А Ц И Ј У
УРБАНИСТИЧКОГ ПРОЈЕКТА
I. Организује се јавна презентација за:
Урбанистички пројекат урбанистичко-архитектонске разраде локације за изградњу вишепородичног стамбеног објекта бр. 1, вишепородичног стамбеног објекта бр. 2 и вишепородичног стамбеног објекта бр. 3 на парцелама кат. бр. 7045/2, 7046/2 и 7048 КО Зрењанин I, у улици Иве Војновића бр. 49 и 49А у Зрењанину,  одговорног урбанисте Љубице Ћулибрк Сантрач из Архитектонског студија ''Нуова'', подносиоца захтева „VGS Capital“ д.о.о., улица Радоја Домановића бр. 67, Зрењанин
II. Јавна презентација ће се, у трајању од 7 дана, одржати од 21.08.2026. до 28.08.2026. године у згради Скупштине града  Зрењанина, Трг слободе бр. 10, у просторији Одељења за урбанизам, ( соба бр. 112 ) сваког радног дана од 10,00 до 12,00 часова и на званичној интернет адреси Града Зрењанина (www.zrenjanin.rs) у делу Огласи и конкурси.
III. Позивају се сва заинтересована правна и физичка лица да у току јавне презентације изврше увид у Урбанистички пројекат као и да у току трајања јавне презентације своје примедбе и сугестије на планирана решења у писаном облику доставе надлежном органу на адресу Одељења за урбанизам, Градске управе Зрењанин, Трг слободе бр. 10, најкасније до 28.08.2026. године.
IV. Одељење за урбанизам Градске управе Зрењанин,  за давање обавештења о садржају јавне презентације овлашћује:
-Паскулов Младена из Одељења за урбанизам Градске управе града Зрењанина,
-Љубицу Ћулибрк Сантрач (аутора Урбанистичког пројекта) из Архитектонског студија ''Нуова'' доо.
